יוש הלוי

יוש (יהושע) הלוי (10 באוגוסט 1925, כ' באב ה'תרפ"ה - 24 באוגוסט 2004, ז' באלול ה'תשס"ד) היה פובליציסט ומחזאי ישראלי.

ביוגרפיה
הלוי היה חבר בפלי"ם (הפלוגות הימיות של הפלמ"ח), שם פעל כשליח עלייה בלתי חוקית לארץ ישראל. היה ממארגני "מרד הימאים". הלוי, המוכר יותר בכינויו יוש, פרסם סיפורים קצרים במוספים ספרותיים שונים. בשנות החמישים והשישים כיהן כעורך בעיתון "דבר" וכעורך עיתון חיילי ישראל "במחנה". היה בעל טור הומוריסטי שבועי ב"דבר" וב"על המשמר".

זמן מה לאחר מרד הימאים, בהיותו בן עשרים ושבע, כתב את המחזה "אני רב החובל" שהועלה בשנת 1952 בתיאטרון "הבימה" בבימויו של ישראל בקר, שהייתה זו עבודת הבימוי הראשונה שלו מאז הצטרף לתיאטרון הבימה. על מחזותיו הנוספים נמנים "סנונית בחוף מיומבה" (בו בוצע לראשונה השיר הידוע -"זמר אהבה לים"), "פורצי ההסגר", אותו כתב במשותף עם אשתו, שחקנית התיאטרון מניה הלוי, שאף שיחקה במחזה. וכן היה שותף לכתיבת התסריט לסרט "דליה והמלחים" (1964).

קישורים חיצוניים

הערות שוליים

אנשי הפלי"ם
מחזאים ישראלים
מחזאים כותבי עברית
עורכי עיתונים ישראלים
פובליציסטים ישראלים
סגל במחנה
אישים הקבורים בבית הקברות מורשה
ישראלים שנולדו ב-1925
ישראלים שנפטרו ב-2004